CELEX: 31994R3358
Language: el
Date: 1994-12-22 00:00:00
Title: Κανονισμός (ΕΚΑΧ, ΕΚ, Ευρατόμ) αριθ. 3358/94 του Συμβουλίου της 22ας Δεκεμβρίου 1994 για την τροποποίηση του κανονισμού αριθ. 6/66/Ευρατόμ, 121/66/ΕΟΚ σχετικά με την αποζημίωση στεγάσεως

Avis juridique important

|

31994R3358

Κανονισμός (ΕΚΑΧ, ΕΚ, Ευρατόμ) αριθ. 3358/94 του Συμβουλίου της 22ας Δεκεμβρίου 1994 για την τροποποίηση του κανονισμού αριθ. 6/66/Ευρατόμ, 121/66/ΕΟΚ σχετικά με την αποζημίωση στεγάσεως  

Επίσημη Εφημερίδα αριθ. L 356 της 31/12/1994 σ. 0001 - 0002 Φινλανδική ειδική έκδοση: Κεφάλαιο 1 τόμος 4 σ. 0078  Σουηδική ειδική έκδοση: Κεφάλαιο 1 τόμος 4 σ. 0078 

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 3358/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση του κανονισμού αριθ. 6/66/Ευρατόμ, 121/66/ΕΟΚ σχετικά με την αποζημίωση στεγάσεωςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντάς υπόψη:  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των Κοινοτήτων αυτών, όπως ορίζεται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν  τελευταία από τον κανονισμό (Ευρατόμ, ΕΚΑΧ, ΕΚ) αριθ. 3608/93 (2), και ιδίως το άρθρο 14α του παραρτήματος VII του εν λόγω Κανονισμού Υπηρεσιακής Κατάστασης,  τον κανονισμό αριθ. 6/66/Ευρατόμ, 121/66/ΕΟΚ του Συμβουλίου της 28ης Ιουλίου 1966 περί καθορισμού καταλόγου των τόπων για τους οποίους δύναται να χορηγηθεί αποζημίωση στεγάσεως και περί του ανώτατου ποσού και του τρόπου χορηγήσεως αυτής της αποζημιώσεως  (3),  τον κανονισμό (ΕΚΑΧ, ΕΟΚ, Ευρατόμ) αριθ. 150/91 του Συμβουλίου της 21ης Ιανουαρίου 1991 για την τροποποίηση του κανονισμού αριθ. 6/66/Ευρατόμ, 121/66/ΕΟΚ σχετικά με την αποζημίωση στεγάσεως (4),  την πρόταση της Επιτροπής,  Εκτιμώντας:  ότι η ισχύς του κανονισμού (ΕΚΑΧ, ΕΟΚ, Ευρατόμ) αριθ. 150/91 λήγει στις 31 Δεκεμβρίου 1993- ότι η Επιτροπή πρότεινε στο Συμβούλιο, στις 2 Δεκεμβρίου 1993, την παράταση για πέντε έτη του εν λόγω κανονισμού- ότι δεν έχει ληφθεί απόφαση για την παράταση του εν λόγω κανονισμού- ότι οι υπάλληλοι που είναι τοποθετημένοι σύμφωνα με το εκ περιτροπής σύστημα εκτός του τόπου όπου βρίσκονται οι έδρες των οργάνων μπορεί, στο μεταξύ, να έχουν αναλάβει δεσμεύσεις και πέραν της 31ης Δεκεμβρίου 1993 βάσει του εν λόγω κανονισμού- ότι η διάρκεια του προηγούμενου καθεστώτος και η καλή λειτουργία των υπηρεσιών που είναι εγκατεστημένες στους τόπους αυτούς δικαιολογούν τη θέσπιση των κατάλληλων μεταβατικών διατάξεων για τη διασφάλιση της κατάστασης των υπαλλήλων οι οποίοι  επωφελούντο, στις 31 Δεκεμβρίου 1993, των διατάξεων του εν λόγω κανονισμού και οι οποίοι επιβαρύνονται με τις ίδιες δαπάνες ενοικίου και πέραν αυτής της ημερομηνίας- ότι, για το θέμα αυτό, φαίνεται ότι είναι λογικό να παραταθούν οι σχετικές διατάξεις έως την 31 Δεκεμβρίου 1999, δεδομένων των οικονομικών δεσμεύσεων που ανέλαβαν οι υπάλληλοι αυτοί για τη στέγασή τους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο άρθρο παρεμβάλλεται τον κανονισμό αριθ. 6/66/Ευρατόμ, 121/66/ΕΟΚ:  "Άρθρο 6α Κατά παρέκκλιση των άρθρων 2 και 6, ο υπάλληλος στον οποίο εχορηγείτο, στις 31 Δεκεμβρίου 1993, αποζημίωση στέγασης δυνάμει του κανονισμού (ΕΚΑΧ, ΕΟΚ, Ευρατόμ) αριθ. 150/91(5)() μπορεί να συνεχίσει να επωφελείται από την εν λόγω αποζημίωση στέγασης  σύμφωνα με τους όρους που καθορίζονται στα άρθρα 4 και 5 του παρόντος κανονισμού.  Η αποζημίωση αυτή δεν μπορεί να σωρευθεί με την παροχή που προβλέπεται στο άρθρο 14 παράγραφος 1 δεύτερο εδάφιο του παραρτήματος VII του κανονισμού υπηρεσιακής κατάστασης. Περιορίζεται στη διάρκεια τοποθέτησης του υπαλλήλου και δεν μπορεί να υπερβαίνει  την εξαετία από την ημερομηνία ανάληψης των καθηκόντων του.  "  Άρθρο 2  Ο παρών κανονισμός αρχίζει να ισχύει την επόμενη ημέρα της δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1994 έως τις 31 Δεκεμβρίου 1999.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1994.  Για το Συμβούλιο Ο Πρόεδρος H. SEEHOFER  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 328 της 29. 12. 1993, σ. 1.  (3) ΕΕ αριθ. 150 της 12. 8. 1966, σ. 2749/66.  (4) ΕΕ αριθ. L 18 της 24. 1. 1991, σ. 1.  (5)() ΕΕ αριθ. L 18 της 24. 1. 1991, σ. 1.